સ્નેહવદનનું અટ્ટાહાસ્ય ચાલ જ રહ્યું. શોભનાની ભ્રમર ક્રોધથી ક્ષણબ હર ચઢી પણ પત્નીએ ભોળા પણ વિચિત્ર પતિ પ્રત્યેનો રોષ તરત જ શમાવ્યો અને રસોડા ભણીનો માર્ગ લીધો. સરલા, નિરાશ વદને ફીક્કું સ્મિત કરતી શોભનાની પાછળ પાછળ ગઇ. હજી સ્નેહવદનનું અટ્ટાહાસ્ય ચાલ્યા જ કરતું હતું. "હવે ક્યાં સુધી હસશો ?" મેં તેમના અટ્ટાહાસ્યથી કંટાલીને કહ્યું. "કેમ ઠીક બજાવીને ! ઓ હો હો હો હો ! કેવો હ્યુમર કર્યો છે ! સરલાબીનને પણ આપણે તો ઊંચકી નાંખીએ. અત્યારે કનૈયાલાલ હોત તો જરૂર આ હ્યુમરની કદર કરત. એ તમારાથી થાય જ નહિ. હા, હા, હા, હા, !"સ્નેહવદન હસતા હસતા માંડ માંડ બોલ્યા."પણ હા, હું આપણા પ્રોગ્રામ વિષે કહેવાનું તો ભૂલી જ ગયો. એ તો એમ કે આજ મારા એક મિત્ર છે તેને ત્યાં જરા પાર્ટી જેવું છે-કાંઇ ખાસ નહિ-સહેજ હાર્મોનિયમ ગ્રામોફોન એવુંસ્તો. ચાલો વહેલા થાઓ નહિ તો વળી એ લોકો બૂમ પાડશે."